
1. Profil spoločnosti

Spoločnosť MA2R s.r.o. vznikla 11.11.2005 a jej hlavnou činnosťou je personálny leasing. Vo  februári 2006 účtovnej jednotke bolo vydané povolenie Ministerstvom práce sociálnych vecí a rodiny SR na činnosť Agentúry dočasného zamestnania. Do júna 2006 spoločnosť nadviazala spoluprácu s klientmi a od toho času poskytuje služby v oblasti personalistiky. 

2. Predmet činnosti

Hlavnou činnosťou je činnosť agentúry dočasného zamestnávania na základe rozhodnutia Ústredia práce, sociálnych vecí a rodiny zo dňa 22.2.2006, pod č. AA/2006/1724/10506.

Svoje služby spoločnosť ponúka na Slovensku a vo Francúzsku.

Vo Francúzsku sa spoločnosť zameriava hlavne na klientov v oblasti stavebníctva, sprostredkovanie práce pre občanov Slovenska, ktorí majú požadované vzdelanie a skúsenosti z oblasti stavebníctva a priemyslu. Najžiadanejšie profesie sú: murár, tesár, elektrikár, montér oceľových konštrukcií, zámočník a pod. 

Na Slovensku spolupracujeme hlavne s výrobnými podnikmi, kde má umiestnených zamestnancov na profesii skladník, operátor, sústružník a podobne.

Spoločnosť poskytuje personálny leasing, čo znamená, že ich prepožičiava klientom ako dočasne pridelených zamestnancov. Počas celej doby výkonu práce u klienta je zamestnanec v pracovnom pomere v spoločnosti MA2R s.r.o., ktorá sa stará o celú mzdovú a personálnu agendu.

3. Vývoj v účtovnej jednotke.

Spoločnosť začala vykonávať personálny leasing v roku 2006, najväčší rozvoj zaznamenala v roku 2007 a 2008. Vytvorili sa dobré vzťahy s klientmi vo Francúzsku aj na Slovensku a taktiež dobré vzťahy so zamestnancami rôznej kvalifikácie a vzdelania. Okrem obchodných vzťahov z roku 2007 sa nadviazali i nové spolupráce s klientmi vo Francúzsku a hlavne na Slovensku. 

Počet klientov aj zamestnancov v priebehu roka 2008 narastal rovnako ako v roku 2007. Oddelenie manažmentu a administratívy sa rozšírilo.

Dôsledky krízy z konca roka 2008 sa odzrkadlili v roku 2009 poklesom klientov. Pokles však nebol ničivý a podarilo sa nám udržať stabilitu v našej spolupráci s klientmi. 

Oddelenie manažmentu a personalistiky sa v roku 2009 zúžilo.

V priebehu roka 2010 sa v porovnaní s koncom roka 2009 žiadnym výrazným spôsobom nezmenila situácia v poskytovaní služieb do zahraničia. Čo sa týka služieb poskytovaných na území SR, tie výrazne vzrastali počas celého roka.

V roku 2011 na Slovenku pokračovala spolupráca s tými istými klientmi, avšak vzrástol objem požadovaných služieb a teda s tým súvisiaci obrat.

Vo Francúzsku sme nadviazali nové spolupráce a počet dočasne pridelených zamestnancov mierne stúpol.

V rokoch 2012 - 2014 nedošlo ani k nárastu ani k poklesu aktivít spoločnosti.

4. Zamestnanosť a personálna politika

V priebehu roka 2014 bol celkový počet pridelených zamestnancov okolo 70 ľudí.

Stav zamestnancov na riadiacich pozíciách ostal nezmenený.

5. Stav v akom sa účtovná jednotka nachádza

Stav účtovnej jednotky ku koncu roka 2014 je v stabilnom stave. 

6. vybrané ukazovatele z účtovnej závierky za rok 2014 – stav hospodárenia

v EUR

	
	Riadok
	Rok 2014
	Rok 2013

	Tržby z predaja  vyr.a služieb
	01
	1596628
	2455958

	Výrobná spotreba
	12
	25263
	34679

	Pridaná hodnota
	
	119597
	228747

	Osobné náklady
	15
	541717
	684570

	Výsledok hosp.z hosp.činn.
	27
	167268
	247392

	VH za účtovné obdobie
	61
	121612
	165668


7. Vybrané ukazovatele z účtovnej závierky za rok 2014 – stav majetku a záväzkov

V EUR

	
	riadok
	Rok 2014
	Rok 2013

	AKTÍVA
	01
	1086206
	1164014

	Dlhodobý hmot.majetok
	11
	23321
	26999

	Obežný majetok
	33
	1054454
	1113541

	Krátkodobé pohľadávky
	53
	377485
	526484

	Finančné účty
	71
	190125
	128439


V EUR

	
	riadok
	2014
	2013

	PASÍVA
	79
	1086206
	1164014

	Vlastné imanie
	80
	791765
	873897

	Základné imanie
	81
	6639
	6639

	Zákonný rezervný fond
	92
	664
	664

	Krátkodobé rezervy
	136
	8148
	7298

	Krátkodobé záväzky
	122
	272363
	258735

	Záväzky z obchod.styku
	123
	213794
	174122


8. Vplyv účtovnej jednotky na životné prostredie

Účtovná jednotka disponuje zamestnancami, ktorých prepožičiava podľa potrieb svojich zákazníkov a nemá negatívny vplyv na životné prostredie.

9. Výsledky hospodárenia za rok 2014

	
	2014
	2013

	Hospod. výsledok
	121612
	165668

	Daň z príjmu splatná
	41768
	54444

	Daň z príjmu odložená
	-
	-


Z predmetnej tabuľky vyplýva, že čistý zisk v roku 2014 oproti roku 2013 klesol o 44056 €, v absolútnom vyjadrení predstavuje výšku 121612 € a bude preúčtovaný na nerozdelený zisk.

10. Overenie účtovnej jednotky audítorom

Účtovná jednotka má povinnosť za rok 2014 účtovnú závierku overiť audítorom. Počas roka 2014 bol vykonávaný priebežný audit.

11. Ostatné informácie o účtovnej jednotke

Vývoj účtovnej jednotky za rok 2014 je vyhovujúci. Na rok 2015 sa predpokladá udržanie súčasných klientov bez zámeru nadväzovania novej spolupráce. 

12. Perspektívy a tendencie vývoja účtovnej jednotky

Na rok 2015 sa predpokladá udržanie súčasných klientov bez zámeru nadväzovania spolupráce s novými klientmi.

13. Záver

V roku 2009 spoločnosť dosiahla horšie výsledky oproti roku 2008, súviselo to s hospodárskou krízou. V roku 2010 oproti roku 2009 výsledky boli priaznivejšie, čistý zisk vzrástol o 8419 €. Rok 2011 pre spoločnosť MA2r s.r.o. bol priaznivý, zisk oproti roku 2010 vzrástol o 56803,- € . Rok 2014 oproti roku 2013 bol menej priaznivý, klesol obrat , zisk pred zdanením aj čistý zisk. Súvisí to s veľkou konkurenciou, ale aj útlmom stavebných prác.

V roku 2015 je predpoklad, že situácia bude stabilizovaná a ekonomické ukazovatele budú priaznivejšie ako v roku 2014.

Boli splnené podmienky  na vykonanie auditu, ktorý bol uskutočnený nezávislým audítorom z o SKAU - Ing. Eva Gazdová, licencia č.628. Výrok audítora je, že účtovníctvo je vedené v súlade so Zákonom o účtovníctve a účtovná jednotka poskytuje pravdivý a objektívny obraz na finančnú situáciu účtovnej jednotky.

Košice 11.11.2015

